અમદાવાદની એક સોસાયટીમાં એમની કમાણીમાંથી બાંધેલ બંગલામાં રહી એમણે એમનાં બે બાળકો દીકરી પલ્લવી અને દીકરા જયંતને ઉછેરી એમને સારું શિક્ષણ આપ્યું હતું. કાળક્રમે નરેશભાઈ અને જયવંતીબેનએ એમની વ્હાલી દીકરી પલ્લવીને એના સારા ભવિષ્ય માટે કપાતા દિલે વધુ અભ્યાસ માટે અમેરિકા વિદાય કરી હતી. અમેરિકામાં પલ્લવીને એક સીટીઝન સુશિક્ષિત ભારતીય યુવક સાથે પરિચય થયો હતો જે પછી ઇન્ડીયામાં આવી લગ્નમાં પરિણમ્યો હતો. નરેશભાઈનો દીકરો જયંત પણ ભારતમાં સોફ્ટવેર એન્જીનીયરનો અભ્યાસ પૂરો કરી બેંગ્લોરની એક સોફ્ટવેર કમ્પનીમાં મેનેજરના પદ સુધી પહોંચ્યો હતો અને એની પત્ની સાથે ત્યાં સુખી હતો.